Den 31. december 2021 oplyste Udlændinge- og Integrationsministeriet at den gennemsnitlige behandlingstid for ansøgninger er 14 måneder. 14 måneders sagsbehandlingstid dækker kun den tid fra datoen du søgte til den dag der træffes beslutning om du kan blive optaget på et lovforslag om indfødsrets meddelelse. Optagelsen på et lovforslag sker alt mellem 2 til 8 måneder før et lovforslag bliver fremsat i Folketinget, hvor det skulle behandles 3 gange før det bliver vedtaget - denne proces tager +/- 2 måneder. Herefter skal du deltage i en grundlovsceremoni, som afholdes tidligst en måned og op til 4 måneder efter loven er blevet vedtaget. Efter du har deltaget i grundlovsceremonien vil du få et Statsborgerretsbeviset, og din status vil blive ændret i CPR systemet (men der kan godt gå nogle uger indtil det sker). Efter din status er ændret i CPR systemet, så er du endelig blevet dansk statsborger - en proces som har taget 20-30+ måneder. Sidst opdateret Juni 2022